የግብፅ ፕሬዝዳንታዊ ምርጫ ከዛሬ ጀምሮ ለሶስት ቀናት ይከናወናል
በግብፅ ፕሬዚዳንታዊ ምርጫ የአሸናፊነቱ ግምት ለፕሬዚዳንት አብድል ፋታ አልሲሲ ቢሰጥም መራጮች ከዛሬ ጀምሮ ድምጽ ለመስጠት ወደ ምርጫ ጣብያዎች ያመራሉ፡፡የካይሮ መገናኛ ብዙሀን ከምርጫው ዋዜማ አንስቶ ሁለት ጎምቱ እጮዎች እንደቀረቡላቸው ለግብፃውያን ሲያሥተጋቡ ሰንብተዋል፡፡መገናኛ ብዙሀኑ ምንም እንኳን አልሲሲን አጉልተው በመዘገባቸው ቢተቹም ሙሳ ሙስጠፋን እንደ ሚዛን መጠበቂያ ግበዓት ሲያደርጓቸው ሰንብተዋል፡፡የፖለቲካ ተንታኞች 60 ሚሊዮን መራጮች ድምፅ ይሰጣሉ ተብሎ በሚጠበቀው የዚህ ምርጫ ውጤት ከወዲሁ ታውቋል በሚል ትችት እያቀረቡበት ይገኛሉ፡፡  የአልጋድ ፓርቲው ሙሳ ቀደም ሲል ለአልሲሲ ደጋፍ እንደሚሰጡ መግለፃቸው ለተሳትፎ እንጂ ብቁ ተወዳደሪ አለመሆናቸውን ፍንጭ የሰጡበት እንደሆነ በማመን ግብፃውያንም የፖለቲካ ተንታኞች ያስተጋቡትን ትችት ይጋሩታል፡፡የአልጀዚራ ዘጋቢ በካይሮ ተዘዋውሮ ያነጋገራቸው ነዋሪዎች በሰጡት አስተያየት በርካቶች ለምጣኔ ሀብታዊ እድገትና ለስራ እድል ፈጠራ ቅድሚያ መሰጠት እንዳለበት የተናገሩ ሲሆን በቀደሙት ጊዜያት አልሲሲ ይህንን ያሟሉ ከመሆናቸው ጋር አያይዘው ተመራጭ እነደሚያደርጓቸው አስተያየት ሰጥተዋል፡፡ለመሆኑ አልሲሲ ትክክለኛ ተፎካካሪ አላቸው ወይ ለሚለው ጥያቄም ተቀናቃኞቻቸውን በሙሉ አስወግደዋል ምንም ጥርጥር የለውም ፍትሃዊ ምርጫ ነው ለማለት ይከብዳል ውጤቱን እያወኩ ወደ ምርጫ ጣቢያ የምሄድበት ምንም ምክኒያት የለም ሲል አንድ ግብፃዊ ተናግሯል፡፡በተቃራኒው ደግሞ አልሲሲ ለመሰረት ልማት ዝርጋታ ትኩረት ይሰጣሉና እመርጣቸዋለው፤ ሀገሪቷ የጎለበተ በሚባል ደረጃ ሀብት ባይኖራትም ክፍተቱን ለመሸፈን የሚያደርጉት ጥረት የሚደነቅ ነው የሚሉም አስተያየት ሰጭዎች አልጠፉም፡፡ሁለቱም እጩዎች ከነአካቴው አማራጭ ፕሮግራም የሌላቸው ስለሆነ የምመረጥበት ምክንያት የለምና መሰል አሉታዊ አስተያየቶች ባሉበት ሁኔታ ምርጫው ዛሬ በይፋ ተጀምሯል፡፡ፕሬዝዳንት አብድላ ፋቴ አልሲሲ ተቀናቃኞቻቸውን እንዲገለሉ ማድረጋቸው ለከፍተኛ ትችት እንደዳረጋቸውም ተነግሯል፡፡/ሲጂቲኤን/